open-index/open-wikipedia-markdown huggingface dataset:
Τρίγκβε Όλαφσον

Ο **Tρίγκβε Όλαφσον**, νορβηγ.: *Τryggve Olavsson*, παλαιοσκανδιναβικά: *Tryggvi Óláfsson*, (928 στο Ringerike -  963 στο Σότνες, Μπόχουσλεν, Βέστρα Γκέταλαντ, Σουηδία) ήταν ο βασιλιάς του Βίκεν της Nορβηγίας (Βίνγκουλμαρκ και Ρόνρικε). 

## Βιογραφία
Ήταν γιος του Όλαφ Χάραλντσον, βασιλιά του Βέστφολντ και του Βίνγκουλμαρκ, και εγγονός του βασιλιά Χάραλντ Α΄ του Καλλίκομου. Σύμφωνα με το έπος (saga) *[[Heimskringla]]*, ο Tρίγκβε πραγματοποίησε αποστολές των Βίκινγκ στην Ιρλανδία και τη Σκωτία. Το 946 ο βασιλιάς Χάακον Α΄ ο Αγαθός της Νορβηγίας πήγε βόρεια και όρισε τον Tρίγκβε να υπερασπιστεί το Βίκεν ενάντια στους εχθρούς του στο νότο. Του έδωσε επίσης ό,τι μπορούσε, ώστε να ξανακατακτήσει γη, στην περιοχή που το προηγούμενο καλοκαίρι ο βασιλιάς Χάακον Α΄ είχε υποβληθεί σε καταβολή φόρων. Ιστορικά οι Δανοί βασιλείς είχαν κυριαρχία στην περιοχή.

Ο βασιλιάς Χάακον Α΄ τραυματίστηκε θανάσιμα στη μάχη του Φίτγιαρ σε μία εμπλοκή με τους γιους του Έιρικ Α΄. Μετά το τέλος του Χάακον Α΄, ο Χάραλντ Β΄ ο Φαιοχίτων, τρίτος γιος του Έιρικ Α΄ του Αιματοβαφούς, από κοινού με τα αδέλφια του, έγινε βασιλιάς της Νορβηγίας. Ο Τρίγκβε σκοτώθηκε στη συνέχεια από τον Χάραλντ Β΄ τον Φαιοχίτωνα ως μέρος της προσπάθειας του Χάραλντ Β΄ να εδραιώσει τη δική του κυριαρχία στη Νορβηγία. Σύμφωνα με πληροφορίες, ο Tρίγκβε παρασύρθηκε σε μία παγίδα.

## Οικογένεια
Νυμφεύτηκε τη Άστριντ Έρικσνταττερ και είχε τέκνο:
* Όλαφ Α΄ Τρίγκβασον 960-1014, βασιλιάς της Νορβηγίας.

## Βιβιβλιογραφικές αναφορές

Κατηγορία:Βίκινγκ
Όλαφ Χάραλντσον Γκάιρστανταλφ

Ο **Όλαφ Χάραλντσον Γκάιρστανταλφ**, νορβηγ.: *Olaf Haraldssøn Geirstadalf Digerbein* (Άντγκερ, περ. 877 - Τένσμπεργκ, περ. 934), ήταν φημισμένος γιος του βασιλιά Χάραλντ Α΄ του *Καλλίκομου* της Νορβηγίας από τη σύζυγό του Σβάνχιλντ Έιστεϊνσντατερ, κόρη του κόμη (jarl) Έιστεϊν.

## Βιογραφία
Το έπος *[[Heimskringla]]* που γράφτηκε στην Ισλανδία τον 13ο αι. από τον ποιητή και ιστορικό Σνόρι Στούρλουσον, δίνει στον Νορβηγό ιδρυτή βασιλιά του 9ου αι. Χάραλντ Α΄ τον *Καλλίκομο* τρεις γιους από τη Σβάνχιλντ, συμπεριλαμβανομένων των Ράγκναρ Ρύκελ, Μπγιέρν Φάρμαν και Όλαφ Χάραλντσον Γκάιρστανταλφ. Ο Μπγιέρν Φάρμαν έγινε βασιλιάς του Βέστφολντ. Ο Όλαφ Χάραλντσον έγινε βασιλιάς του Βίνγκουλμαρκ από τον πατέρα του και στη συνέχεια κληρονόμησε το Βέστφολντ, αφού ο αδελφός του Μπγιέρν Φέρμαν είχε σκοτωθεί από τον ετεροθαλή αδερφό τους Έρικ Α΄ τον *Αιματοβαφή*.

Ο Έρικ ήταν ο αγαπημένος γιος του βασιλιά Χάραλντ και ο διορισμένος διάδοχός του, αλλά δεν ήταν πολύ δημοφιλής μεταξύ των ετεροθαλών αδελφών του. Μετά τον τέλος του πατέρα του, ο Όλαφ αυτοανακηρύχθηκε βασιλιάς της ανατολικής Νορβηγίας και συμμάχησε εναντίον του Έρικ Α΄ του Αιματοβαφούς με έναν άλλο ετεροθαλή αδελφό, τον Σίγκρεντ Χάραλντσον, βασιλιά του Τρόντχαϊμ. Οι τρεις βασιλείς συναντήθηκαν στη μάχη στο αγρόκτημα Χάουγκαρ έξω από το Tένσμπεργκ, ο Όλαφ και ο Σίγκρεντ νικήθηκαν και έπεσαν και οι δύο εκεί. Και οι δύο εικάζεται ότι έχουν ταφεί στο ίδιο σημείο. Το Χάουγκαρ έγινε η έδρα του Χάουγκατινγκ και το δεύτερο πιο σημαντικό μέρος της Νορβηγίας για την ανακήρυξη των βασιλέων. Σήμερα η τοποθεσία βρίσκεται στο κτήμα Γιάρλσμπεργκ, που βρίσκεται βορειοδυτικά του κέντρου της πόλης Tένσμπεργκ.     

Το έπος *[[Heimskringla]]* δίνει στον Όλαφ από το γάμο του έναν γιο, που ονομάζεται Tρύγκβε Όλαφσον, ο οποίος εκεί λέγεται ότι έγινε βασιλιάς του Ράνρικε και του Βίνγκουλμαρκ και ότι ήταν ο πατέρας του βασιλιά Όλαφ Α΄ της Νορβηγίας. Το  *[[Historia Gruffydd ap Cynan]]*, προφανώς επηρεασμένο από τις αξιώσεις του 12ου αι. των Βίκινγκς βασιλέων της Ιρλανδίας για σχέση με τους Σκανδιναβούς ηγεμόνες, περιέχει μία θρυλική ή πλασματική γενεαλογία, που κάνει τον Όλαφ πατέρα του Σιθρίκ Κες, βασιλιά του Δουβλίνου και της Nορθούμβρια, ο οποίος ήταν πρόγονος του βασιλιά Gruffydd ap Cynan του Gwynedd. 

## Παραπομπές


Κατηγορία:Οίκος του Χορφάγκρε
Ιστορίες της Πετρούπολης (Γκόγκολ)

***Ιστορίες της Πετρούπολης*** ( ρωσικά: Петербургские повести) είναι μια συλλογή έργων του συγγραφέα Νικολάι Γκόγκολ που διαδραματίζονται στην Αγία Πετρούπολη κατά τη δεκαετία 1830 - 1840. Η συλλογή δημοσιεύθηκε το 1843. 

## Περιεχόμενο
Η συλλογή περιλαμβάνει πέντε νουβέλες: 

Ιστορίες που δημοσιεύτηκαν για πρώτη φορά το 1835 στη συλλογή *[[Αραβουργήματα (Γκόγκολ)|Αραβουργήματα]]*:

* *[[Το πορτραίτο (Γκόγκολ)|Το πορτραίτο]]*  (1833-1834)
* *[[Το ημερολόγιο ενός τρελού (Γκόγκολ)|Το ημερολόγιο ενός τρελού]]*  (1834)
* *[[Λεωφόρος Νιέφσκι (Γκόγκολ)|Λεωφόρος Νιέφσκι]]*  (1833-1834)

Επίσης:

* *[[Η μύτη (Γκόγκολ)|Η μύτη]]* (γράφτηκε το 1832-1833 και δημοσιεύτηκε για πρώτη φορά το 1836, σε λογοτεχνικό περιοδικό) και
* *[[Το παλτό]]* (δημοσιεύτηκε το 1843).

## Περιγραφή
Τα διηγήματα είναι γραμμένα και δημοσιευμένα σε διαφορετικές εποχές και μόνο εκ των υστέρων ο Γκόγκολ τα συγκέντρωσε στη συλλογή, καθώς όλα διαδραματίζονται στην Αγία Πετρούπολη, που απεικονίζεται ως μια ψυχρή και γκρίζα πόλη, στην οποία ο άνθρωπος είναι αδύνατο να διατηρήσει την ανθρωπιά του και συνθλίβεται από την απειλητική πραγματικότητα.Ο Γκόγκολ απεικονίζει τους χαρακτήρες του με ανθρώπινη συμπόνια και ιδιότυπο σατιρικό και συχνά πικρό χιούμορ.

Ο Γκόγκολ, που γεννήθηκε στο Σορότσινσκι, ένα μικρό ουκρανικό χωριό, έζησε στην πρωτεύουσα της Ρωσικής Αυτοκρατορίας από το 1828 έως το 1836, όπου αρχικά στράφηκε στην τέχνη και στη συνέχεια εργάστηκε ως δημόσιος υπάλληλος και ασχολήθηκε με τη λογοτεχνία. Κατά τη διάρκεια της παραμονής του στην Πετρούπολη σχετίστηκε με τον Βασίλι Ζουκόφσκι και ιδιαίτερα με τον Αλέξανδρο Πούσκιν, ο οποίος άσκησε μεγάλη επιρροή στο έργο του, και πολλούς καλλιτέχνες.

Σε αντίθεση με την πρώτες του συλλογές *[[Βραδιές σε ένα αγρόκτημα κοντά στη Ντικάνκα]]* και *[[Μίργκοροντ (Γκόγκολ)|Μίργκοροντ]]*, όπου μέσα από φανταστικές ιστορίες βασισμένες σε λαϊκούς θρύλους με κακά πνεύματα, φαντάσματα, βρικόλακες και μάγισσες παρουσιάζεται μια γραφική εικόνα της ουκρανικής ζωής τον 17ο-18ο αιώνα, η δράση στις νουβέλες της Πετρούπολης κινείται στο αστικό περιβάλλον και είναι ρεαλιστική. Ο διάβολος δεν εμφανίζεται πλέον προσωποποιημένος, ο Γκόγκολ έχει απομακρυνθεί από τις απόκοσμες μυστικιστικές αφηγήσεις. Ωστόσο, κι εδώ δρουν δαιμονικές δυνάμεις και συμβαίνουν φανταστικά, αλλόκοτα και παράλογα πράγματα. Η πραγματικότητα παρουσιάζεται σαν ψέμα και εξαπάτηση και ο κόσμος δεν είναι παρά μόνο μάσκα και επιφάνεια. 

## Παραπομπές
 

Κατηγορία:Νουβέλες του Νικολάι Γκόγκολ
Γκούντρεντ Μπγιέρνσον

Ο **Γκούντρεντ Μπγιέρνσον**, νορβηγ.: *Gudrød Bjørnsson*, από τον Οίκο του Χορφάγκρε ήταν -κατά την ύστερη παράδοση- ο γιος του Μπγιέρν Φέρμαν βασιλιά του Βέστφολντ, και εγγονός του Χάραλντ Α΄ του Καλλίκομου (Χορφάγκρε) της Νορβηγίας. Αυτές οι παραδόσεις κάνουν τον Γκούντρεντ ως πατέρα του Χάρλαντ Γκρένσκ και πάππο του Αγίου Όλαφ Β΄ από την πλευρά του πατέρα, αλλά οι σύγχρονοι μελετητές έχουν προτείνει ότι αυτή η γενεαλογία κατασκευάστηκε για να συνδέσει τον Άγιο Όλαφ Β΄ με τον Χάραλντ Α΄.

## Βιογραφία
Αφού ο πατέρας του Γκούντρεντ είχε σκοτωθεί από τον Έρικ Α΄ τον Αιματοβαφή, έζησε με τον θείο του Όλαφ Χάραλντσον Γκάιρστανταλφ, τον βασιλιά του Βίνγκουλμαρκ. Ο Όλαφ επαναστάτησε εναντίον του Έρικ Α΄, αλλά σκοτώθηκε στη μάχη, και έτσι ο γκούντρεντ έπρεπε να διαφύγει στο Όπλαντ.

Όταν ο Χάακον Α΄ ο Αγαθός έγινε βασιλιάς, ο Γκούντρεντ έλαβε το Βέστφολντ, το βασίλειο του πατέρα του, ως φέουδο.

Ο Γκούντρεντ σκοτώθηκε στην περιοχή του Tένσμπεργκ, από τον Χάραλντ Β΄ τον Φαιοχίτωνα, ο οποίος φοβόταν μία εξέγερση από τους υφιστάμενούς του βασιλείς.

## Πηγές
This article contains content from the Owl Edition of Nordisk familjebok, a Swedish encyclopedia published between 1904 and 1926, now in the public domain. (https://runeberg.org/nfbj/0297.html, https://runeberg.org/nfbj/0298.html)

Κατηγορία:Οίκος του Χορφάγκρε
Οζάσκο (Ιταλία)

Το **Οζάσκο** (ιταλικά: *Osasco*) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.

## Παραπομπές


Κατηγορία:Δήμοι της Μητροπολιτικής Πόλεως του Τορίνο
Μάργινκα

Η **Μάργινκα** (ουκρανικά: Ма́р'їнка, ρωσικά: Марьинка) ήταν πόλη στο Ραγιόν Ποκρόβσκ της Περιφέρειας Ντονέτσκ στην Ουκρανία. Βάσει εκτιμήσεων, είχε πληθυσμό 9.089 κατοίκους το 2022, ενώ το 2001 είχε 10.722. Η πόλη βρισκόταν στην πρώτη γραμμή κατά τη διάρκεια της ρωσικής εισβολής του 2022 στην Ουκρανία για μήνες, με κάθε κτίριο να έχει υποστεί ζημιές και το κέντρο της πόλης να βομβαρδίζεται ολοσχερώς μέχρι το 2023.

## Παραπομπές


Κατηγορία:Κατεστραμμένες πόλεις
Κατηγορία:Πόλεις της Ουκρανίας
Κατηγορία:Τοποθεσίες του Ολοκαυτώματος στην Ουκρανία
Σκιτ Όλριτς

Ο **Σκιτ Όλριτς** (**Skeet Ulrich**, γεννημένος ως **Bryan Ray Trout** στις 20 Ιανουαρίου 1970) είναι Αμερικανός ηθοποιός. Είναι γνωστός για τους ρόλους του ως Μπίλι Λούμις στο *[[Scream]]* (1996), έναν ρόλο που επανέλαβε στο ''Scream'' (2022), Κρις Χούκερ στο *[[Οι μάγισσες (ταινία)|Οι Μάγισσες]]* (1996) και Βίνσεντ Λοπιάνο στο *[[Καλύτερα δε γίνεται]]* (1997). Από το 2017, πρωταγωνιστεί ως Φ.Π. Τζόουνς στο *[[Ρίβερντεϊλ]]* του CW. Άλλοι τηλεοπτικοί του ρόλοι περιλαμβάνουν τον Τζόνστον Τζέικομπ "Τζέικ" Γκριν Τζούνιορ στην τηλεοπτική σειρά *Jericho* και τον ντετέκτιβ της LAPD Ρεξ Γουίντερς, στο franchise *Νόμος και Τάξη*.

## Φιλμογραφία

### Ταινίες

## Παραπομπές

## Εξωτερικοί σύνδεσμοι

* 

Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Αικούλανον

Το **Αικούλανον** (λατινικά: Aeculanum, ιταλικά: Eclano) ήταν αρχαία πόλη της Σαμνίτιδος, στη Νότια Ιταλία, περίπου 25 χιλιόμετρα ανατολικά-νοτιοανατολικά της Βενεβεντού, στην Αππία οδό. Βρίσκεται κοντά στη σύγχρονη κωμόπολη Μιραμπέλλα Εκλάνο και πλέον αποτελεί αρχαιολογικό πάρκο.

Το Αικούλανον βρισκόταν σε ένα ακρωτήριο φυσικά προστατευμένο, σε κάποιο βαθμό, από μια απότομη πλαγιά στη νότια πλευρά μέχρι τον ποταμό Κάλωρα, ενώ η βόρεια πλευρά ήταν ανοιχτή προς την κορφή της κορυφογραμμής εκεί όπου διέτρεχε η Αππία οδός.

## Συλλογή

Αρχείο:Aeclanum (Ancient Roman Street).jpg|Ο κεντρικός δρόμος
Αρχείο:Aeclanum (Ruins-01).jpg|Απομεινάρια των οικιών (1)
Αρχείο:Aeclanum (Ruins-02).jpg|Απομεινάρια των οικιών (2)
Αρχείο:Aeclanum (Thermae-02).jpg|Πλάγια όψη από τις θέρμες


## Παραπομπές


Κατηγορία:Επαρχία του Αβελλίνο
Κατηγορία:Ερείπια στην Ιταλία
Κατηγορία:Κατεστραμμένες πόλεις
Μπερνάρντο Ακκόλτι

Ο **Μπερνάρντο Ακκόλτι** (**, 11 Σεπτεμβρίου 1465 – 1 Μαρτίου 1536) ήταν Ιταλός ποιητής.

Γεννήθηκε στο Αρέτσο και ήταν γιος του Μπενεντέτο Ακκόλτι.

Γνωστός στην εποχή του ως *l'Unico Aretino*, απέκτησε μεγάλη φήμη ως αφηγητής αυτοσχέδιων στίχων. Τον παρακολουθούσαν μεγάλα πλήθη, αποτελούμενα από τους πιο μορφωμένους ανθρώπους και τους πιο διακεκριμένους ιεράρχες της εποχής. Μεταξύ άλλων, ο καρδινάλιος Πιέτρο Μπέμπο άφησε στο αρχείο μια μαρτυρία για το εξαιρετικό ταλέντο του.

Είναι πιθανό ότι πέτυχε περισσότερο στις αυθόρμητες παραγωγές του από ό,τι σε εκείνες που ήταν καρπός περίσκεψης. Τα έργα του, υπό τον τίτλο *Virginia, Comedia, Capitoli e Strambotti di Messer Bernardo Accolti Aretino*, εκδόθηκαν στη Φλωρεντία το 1513 και έχουν επανεκδοθεί αρκετές φορές.

## Παραπομπές


Κατηγορία:Ιταλοί ποιητές
Καραβοτσάκι Μαγνησίας

Το **Καραβοτσάκι** είναι πολύ μικρός παραθαλάσσιος οικισμός, αλλά και παραλία, στη Θεσσαλία και την Περιφερειακή Ενότητα Μαγνησίας, ο οποίος βρίσκεται προς τα νότια όρια με την Περιφερειακή Ενότητα Φθιώτιδας και στα νοτιοδυτικά παράλια του Δίαυλου Τρικερίου. Απέχει περίπου 65 χιλιόμετρα Ν.-ΝΑ. από τον Βόλο (μέσω Νέας Αγχιάλου), 29 χιλιόμετρα ΝΑ. από τον Αλμυρό (έδρα του δήμου) και 4 χιλιόμετρα Α.-ΝΑ. από τον Πτελεό. Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στην κοινότητα Πτελεού, στην οποία, σύμφωνα με το πρόγραμμα ''Καλλικράτης'', ανήκει ενώ υπάγεται στη Δημοτική Ενότητα Πτελεού του Δήμου Αλμυρού και σύμφωνα με την απογραφή 2011 απογράφησαν 8 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Λουτρό Μαγνησίας

Το **Λουτρό** είναι πολύ μικρός παραθαλάσσιος οικισμός του Δήμου Αλμυρού στη Θεσσαλία και την Περιφερειακή Ενότητα Μαγνησίας, ο οποίος βρίσκεται προς τα νότια όρια με την Περιφερειακή Ενότητα Φθιώτιδας, στα παράλια του Όρμου Πτελεού σε υψόμετρο 8 μέτρα. Απέχει περίπου 66 χιλιόμετρα Ν. από τον Βόλο (μέσω Νέας Αγχιάλου), 29 χιλιόμετρα ΝΑ. από τον Αλμυρό (έδρα του δήμου) και 5 χιλιόμετρα Ν.-ΝΑ. από τον Πτελεό. Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στην κοινότητα Πτελεού. Σύμφωνα με το πρόγραμμα ''Καλλικράτης'', ανήκει ενώ υπάγεται στο τότε Τοπικό Διαμέρισμα Πτελεού του τότε Δήμου Πτελεού και σύμφωνα με την απογραφή 2011 απογράφησαν 15 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Τόρα Μόστερστονγκ

Η **Τόρα Μόστερστονγκ**, νορβηγ.: *Tora Mosterstong*, παλαιο-νορβηγ.: Þóra Morstrstǫng, γνωστή και ως **Τόρα του υπηρετικού προσωπικού** (*Thora Mostaff*) , ήταν μία από τις παλλακίδες του Χάραλντ Α΄ του *Καλλίκομου* (Χορφάγκρε) και μητέρα του Χάακον Α΄ του *Αγαθού*, του νεότερου γιου του Χάραλντ Α΄ και τρίτου βασιλιά της Νορβηγίας (π. 935–961). 

## Βιογραφία
Σύμφωνα με το έπος (saga) του Χάραλντ Χαρφάρε του Σνόρι Στούρλουσον (*Soga om Harald Hårfagre*), η Tόρα καταγόταν από το νησί Mόστερ και καταγόταν από τη φυλή (*ætt*) των Χόρντα-Κόρε (*Hǫrða-Kára*).

δεξιά|μικρογραφία|350x350εσ| Εικονογράφηση τίτλου για το έπος του Σνόρι Στούρλουσον για τον Χάραλντ Χορφάγκρε.

«Όταν ο βασιλιάς Χάραλντ ήταν κοντά στα 70 του χρόνια, είχε έναν γιο με μια γυναίκα που ονομαζόταν Τόρα και λεγόταν Μόστερστανγκ, η φυλή της ήταν από το Μόστερ και είχε καλούς φίλους, είχε συγγένεια με τη Χόρντα-Κόρε. Ήταν μια σταθερή γυναίκα και πολύ όμορφη, ήταν υπηρέτρια του βασιλιά. Υπήρχαν πολλοί τότε που υπηρέτησαν τον βασιλιά, αν και ήταν καλής καταγωγής, άνδρες και γυναίκες. Όσον αφορά τα παιδιά του καλού λαού, ήταν έθιμο να προσέχουν ποιος θα τους ραντίσει με νερό και θα τους έδινε το όνομά τους.

 Όταν πλησίαζε η ώρα που η Τόρα περίμενε να γεννήσει το παιδί, ήθελε να ταξιδέψει στον βασιλιά Χάραλντ, εκείνος βρισκόταν βόρεια στο Σάιμ και εκείνη στο Μόστερ. Έπλευσε βόρεια με το πλοίο του Σίγκουρντ γιαρλ. Βγήκαν στη στεριά για τη νύχτα, και εκεί η Τόρα γέννησε το παιδί της στον σχιστόλιθο, δίπλα στη σανίδα και ήταν αγόρι. Ο Σίγκουρντ γιαρλ έριξε νερό επάνω από το αγόρι και το ονόμασε για τον πατέρα του Χάακον Λάντεγιαρλ. το αγόρι σύντομα έγινε όμορφο και μεγαλόσωμο και έμοιαζε πολύ στον πατέρα του. Ο Χάραλντ άφησε το αγόρι να ακολουθήσει τη μητέρα του και οι δυο τους βρίσκονταν στις φάρμες του βασιλιά, ενώ το αγόρι ήταν μικρό.»

[δεξιά|μικρογραφία|200x200εσ|Μία σελίδα του [Codex Frisianus από το έπος του Χάραλντ του Καλλίκομου.]]

Ο Σνόρι μιλά με συνέπεια για την Tόρα ως παλλακίδα και υπηρέτρια, κάτι που τείνει να παράγει λάθος συνειρμούς. Η Χόρντα-Κόρε ήταν μία από τους παλαιούς συμμάχους του Χάραλντ του Καλλίκομου και κατείχε υψηλό αξίωμα στη μάχη του Χάφρσφιορδ. Το να κατείχε η Τόρα μία θέση κοντά στον βασιλιά, πρέπει να ήταν μέρος μίας συνειδητής πολιτικής, ώστε να κρατήσει τις δύο φυλές κοντά.

## Βιβλιογραφικές αναφορές

## Κύρια πηγή
* Snorri Sturluson *Soga om Harald Hårfagre* (Det Norske Samlaget. 1979)

Κατηγορία:Οίκος του Χορφάγκρε
Ράγκνχιλντ Σίγκουρντσντοτερ

Το όνομα **Ράγκνχιλντ Σίγκουρντσντοτερ** μπορεί να αναφέρεται σε δύο διαφορετικές μορφές από την παλαιά σκανδιναβική λογοτεχνία, ένα κράμα τους ή μία καθαρά πλασματική μορφή:
* Η σύζυγος του Χάλφνταν του Πρεσβύτερου (π. 810 – περ. 860)
* Μία γυναίκα που έζησε στα τέλη του 9ου ή/και στις αρχές του 10ου αιώνα, η οποία ήταν κόρη του Σίγκουρντ Χαρτ της φυλής Ντάγκλινγκ.

Ενώ ορισμένες παραδοσιακές μαρτυρίες απεικονίζουν αυτές τις δύο μορφές ως την ίδια γυναίκα, αυτές (και οι συγγενείς τους) έζησαν σε διαφορετικές περιόδους.

## Ράγκνχιλντ, 2η σύζυγος του Χάλφνταν του Πρεσβύτερου
Σύμφωνα με το έπος (saga) *[[Heimskringla]]*, μία Ράγκνχιλντ Σίγκουρντσντοτερ ήταν η δεύτερη σύζυγος του Χάλφνταν του Πρεσβύτερου (η πρώτη ήταν η Ράγκνχιλντ Χάραλντσντοτερ Γκούλσκεγκ). Ο Χάκε, ένας ξέφρενος πολεμιστής (berserker) συνάντησε τον πατέρα της στo Χάντελαντ και τον σκότωσε, προτού απαγάγει τη Ράγκνχιλντ Σίγκουρντντoτερ από το σπίτι της. Στη συνέχεια, ο Xάλφνταν ο Πρεσβύτερος την απήγαγε από τον Χάκε, για να τη νυμφευτεί. Το έπος *[[Fagrskinna]]* δεν αναφέρει καμία από αυτές τις λεπτομέρειες. Ωστόσο, και τα δύο έπη συμφωνούν ότι η Ράγκνχιλντ και ο Χάλγνταν ο Πρεσβύτερος ήταν γονείς του Χάραλντ Α΄ του *Καλλίκομου* (Χορφάγκρε).

## Ράγκνχιλντ, κόρη του Σίγκουρτ Χαρτ
Σύμφωνα με το έπος *[[Ragnarssona þáttr]]*, η Ράγκνχιλντ Σίγκουρντσντοτερ, κόρη του Σίγκουρντ Χαρτ και της συζύγου του Ίνγκμποργκ (παλ. νορβηγ.: "Ingibjorg") ήταν η εγγονή του Χέλγκι του Κοφτερού και της Άσλαουγκ. Ο παππούς της από την πλευρά της μητέρας της ήταν ο Χάραλντ Κλακ. Η ταυτότητα της γιαγιάς της από την πλευρά της μητέρας της δεν αναφέρεται. Το έπος *[[Heimskringla]]* αλλάζει το όνομα της κόρης του Χάραλντ Κλακ, αλλά η συγκεκριμένη καταγωγή παραμένει η ίδια. «Η μητέρα της Ράγκνχιλντ ήταν η Θόρνυ, κόρη του Kλάκχαραλντ βασιλιά στη Γιουτλάνδη, και μία αδελφή της Θτρύε Ντάνεμποντ, που ήταν παντρεμένη με τον Δανό βασιλιά Γκορμ τον Παλαιό, ο οποίος τότε κυβερνούσε τις δανικές κυριαρχίες». Ορισμένες πηγές περιγράφουν την Άσλαουγκ ως δίδυμη αδελφή του Αρθακνούτ της Δανίας. Τα έπη *Ragnarssona þáttr*, *Fagrskinna* και *Heimskringla* προτείνουν ότι η Ράγκνχιλντ ήταν κόρη -ή ακόμη και εγγονή- του Σίγκουρντ ''Φιδομάτη'', εκτός αν υπήρχαν περισσότεροι από ένας άνδρες με αυτό το όνομα. Δηλαδή, οι περισσότερες πηγές προτείνουν ότι ο Σίγκουρντ *Φιδομάτη* ήταν ενεργός μόνο στα *τέλη του 9ου αι.*, πράγμα που θα σήμαινε ότι ήταν είτε περίπου στην ίδια ηλικία με τη Ράγκνχιλντ ή *νεότερος*.

## Παραδοσιακές αναφορές

## Ιστορικότητα

## Βιβλιογραφικές αναφορές

## Εξωτερικοί σύνδεσμοι
* Σελίδα της "Ιστορίας των Βίκινγκς" της Γκουίν Τζόουνς που καλύπτει την οικογένειά της

Κατηγορία:Ιστορία της Νορβηγίας
NGC 736

Ο **[[Νέος Γενικός Κατάλογος|NGC]] 736** είναι ελλειπτικός γαλαξίας στον αστερισμό Τρίγωνον. Εκτιμάται ότι απέχει 200 εκατομμύρια έτη φωτός από τον Γαλαξία μας και πως έχει διάμετρο περίπου 85 χιλιάδων ετών φωτός. Ανακαλύφθηκε στις 12 Σεπτεμβρίου 1784 από τον αστρονόμο Ουίλιαμ Χέρσελ.

## Παραπομπές


## Αναφορές

## Εξωτερικοί σύνδεσμοι
* 

0736
07289
01414
Κατηγορία:Τρίγωνον (αστερισμός)
Κατηγορία:Ελλειπτικοί γαλαξίες
+05-05-028
Σοφονίσβη (Κορνέιγ)

***Σοφονίσβη*** (γαλλικός τίτλος: *Sophonisbe*) είναι έμμετρη τραγωδία σε πέντε πράξεις του Πιέρ Κορνέιγ που παρουσιάστηκε τον Ιανουάριο του 1663 και δημοσιεύθηκε τον ίδιο χρόνο.

Το έργο αναφέρεται στη βασίλισσα της Νουμιδίας Σοφονίσβη και τον τραγικό της θάνατο κατά τη διάρκεια των Καρχηδονιακών Πολέμων.

Ο Κορνέιγ βασίστηκε σε ιστορικά στοιχεία από αρχαίους ιστορικούς, τον Πολύβιο, τον Λίβιο και τον Αππιανό που αναφέρονται στο θέμα, τα οποία τροποποίησε.

## Υπόθεση
Η σκηνή διαδραματίζεται το 203 π.Χ. στο παλάτι του Σύφακα, βασιλιά της δυτικής Νουμιδίας, στην πρωτεύουσα του βασιλείου του Κίρτη, κατά τη διάρκεια του Β΄ Καρχηδονιακού Πολέμου. Ο Καρχηδόνιος στρατηγός Αννίβας βρίσκεται ακόμη στην Ιταλία, όπου απειλεί τη Ρώμη. Ο Σκιπίων ο Αφρικανός αποφάσισε να μεταφέρει τον πόλεμο στη Βόρεια Αφρική.  
[μικρογραφία|250x250εσ|''Η Σοφονίσβη παίρνει το κύπελο με το δηλητήριο'' (1623), [Σιμόν Βουέ, Πινακοθήκη των Παλαιών Δασκάλων]]
Η πριγκίπισσα της Καρχηδόνας Σοφονίσβη, που ήταν αρραβωνιασμένη αρχικά με τον Μασανάση, βασιλιά της ανατολικής Νουμιδίας, παντρεύτηκε με εντολή του πατέρα της Ασδρούβα, κατά την απουσία του Μασανάση, με τον βασιλιά της δυτικής Νουμιδίας Σύφακα. Επηρεασμένος από την Καρχηδόνια σύζυγό του, ο Σύφαξ πολεμά κατά των Ρωμαίων, στο πλευρό των οποίων μάχεται ο Μασανάσης, ο οποίος πέραν της μνηστής του έχει χάσει και το βασίλειό του. 

Όταν αρχίζει το έργο, οι Ρωμαίοι προσφέρουν στον Σύφακα, που υπερασπίζεται την Κίρτη, ειρήνη με τον όρο να εγκαταλείψει την υποστήριξη της Καρχηδόνας. Η γυναίκα του, Σοφονίσβη, τον ωθεί να αρνηθεί και να συνεχίσει τον πόλεμο. Ο Σύφαξ ηττάται και αιχμαλωτίζεται και ο Μασανάσης στο πλευρό των Ρωμαίων μπαίνει νικητής στην Κίρτη. Αν και είναι αρραβωνιασμένος με την Έρυξη, προτείνει στη Σοφονίσβη, για να τη σώσει από την ταπείνωση της αιχμαλωσίας, να τον παντρευτεί. Η Σοφονίσβη δέχεται. Αλλά οι Ρωμαίοι ζήτησαν την παράδοση της Σοφονίσβης που σκοπεύουν να στείλουν στη Ρώμη για να συμμετάσχει στον θρίαμβο. Ο Μασανάσης, μη μπορώντας να αποφύγει την εντολή των Ρωμαίων, της στέλνει δηλητήριο και η Σοφονίσβη αυτοκτονεί. Ο Μασανάσης επιζεί, δυστυχισμένος, αλλά ρεαλιστής.

## Υποδοχή
Η *Σοφονίσβη* είχε μικρή επιτυχία και επικρίθηκε βίαια. Ο Κορνέιγ κατηγορήθηκε, μεταξύ άλλων, για τον γάμο της Σοφονίσβης και του Μασανάση, ενώ ο πρώτος σύζυγός της ήταν ακόμη ζωντανός, και για το γεγονός ότι ο Μασανάσης δεν ακολούθησε την αγαπημένη του στον θάνατο. Και τα δύο ήταν ιστορικά γεγονότα, στα οποία βασίστηκε ο συγγραφέας, αλλά η δικαιολογία του δεν έγινε αποδεκτή από τους επικριτές του καθώς ο γάμος συγκρούονταν με την ευπρέπεια και η άρνηση του ήρωα να αυτοκτονήσει με την αντίληψη της εποχής για τον ιδανικό εραστή. 

## Παραπομπές
 

Κατηγορία:Θεατρικά έργα του Πιέρ Κορνέιγ
NGC 804

Ο **[[Νέος Γενικός Κατάλογος|NGC]] 804** είναι φακοειδής γαλαξίας ο οποίος βρίσκεται στον αστερισμό Τρίγωνον και απέχει περίπου 231 εκατομμύρια έτη φωτός από το Γαλαξία μας. Ανακαλύφθηκε από τον αστρονόμο Λιούις Α. Σουίφτ (Lewis A. Swift) το 1885. Ο Γκυγιώμ Μπιγκουρντάν επίσης ανακάλυψε ανεξάρτητα τον γαλαξία αυτόν στις 24 Δεκεμβρίου 1897, που καταγράφεται και ως **IC 1773**.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Τρίγωνον (αστερισμός)
07873
01557
01773
0804
NGC 939

Ο **[[Νέος Γενικός Κατάλογος|NGC]] 939** είναι φακοειδής ή ελλειπτικός γαλαξίας στον αστερισμό Ηριδανό. Εκτιμάται πως απέχει 241 εκατομμύρια έτη φωτός από τον Γαλαξία μας και πως έχει διάμετρο περίπου 80 χιλιάδων ετών φωτός. Ανακαλύφθηκε στις 18 Οκτωβρίου 1835 από τον αστρονόμο Τζον Χέρσελ (John Herschel).

Η παρατήρησή του είναι καλύτερη από το Νότιο ημισφαίριο εξαιτίας της θέσης του νοτίως του ουράνιου ισημερινού.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Ελλειπτικοί γαλαξίες
0939
09271
Κατηγορία:Ηριδανός (αστερισμός)
-07-06-004
NGC 740

Ο **[[Νέος Γενικός Κατάλογος|NGC]] 740** είναι ραβδωτός σπειροειδής γαλαξίας ο οποίος βρίσκεται στον αστερισμό Τρίγωνον. Εκτιμάται πως απέχει 210 εκατομμύρια έτη φωτός από τον Γαλαξία μας και έχει διάμετρο περίπου 85 χιλιάδων ετών φωτός. Ανακαλύφθηκε από τον Bindon Stoney, έναν από τους βοηθούς του Ουίλιαμ Πάρσονς (William Parsons).

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Τρίγωνον (αστερισμός)
0740
07316
01421
Βρύναινα Μαγνησίας

Η **Βρύναινα** είναι οικισμός στη Θεσσαλία και την Περιφερειακή Ενότητα Μαγνησίας.

## Γεωγραφικά στοιχεία - αξιοθέατα
Η Βρύναινα βρίσκεται προς τα όρια με την Περιφερειακή Ενότητα Φθιώτιδας και είναι κτισμένη στους βόρειους πρόποδες του όρους Όθρυς, σε λοφώδη περιοχή με υψόμετρο 520 μέτρων. Απέχει περίπου 35 χιλιόμετρα Ν.-ΝΔ. από τον Βόλο, 37 χιλιόμετρα Β.-ΒΑ. από τη Λαμία και 15 χιλιόμετρα Ν.-ΝΑ. από τον Αλμυρό (έδρα του δήμου). Οι κάτοικοί της ασχολούνται κυρίως με την γεωργία και τη μελισσοκομία. Το χωριό είναι γνωστό για τα εξαιρετικής ποιότητας αρωματικά φυτά (τσάι, ρίγανη, μέντα, φασκόμηλο, μελισσόχορτο, δυόσμο, δενδρολίβανο, λεβάντα, μαϊντανό, άνιθο, λουΐζα, δάφνη, τήλιο) και το μέλι που παράγει.

Αξιοθέατα θεωρούνται η γυναικεία Ιερά Μονή Κάτω Ξενιάς (στα βορειοανατολικά του χωριού) και η ανδρώα Ιερά Μονή Άνω Ξενιάς (στα δυτικά)  με εξαιρετικές τοιχογραφίες και τη θαυματουργή εικόνα της Παναγίας Ξενιάς, τα οποία χρονολογούνται από τον 11ο αιώνα. Στην γύρω περιοχή υπάρχουν επίσης πέτρινα γεφύρια καθώς και υπόγειες σπηλιές, με πιο γνωστές τη "Νεροσπηλιά" (υψόμετρο 1.090 μ.) και το "Τετράστομο". Η Νεροσπηλιά θεωρείται το μεγαλύτερο οριζόντιο σπήλαιο της Ελλάδας με συνολικό μήκος 1.400 μέτρα και είναι υπόγειος ποταμός.

## Διοικητικά - πληθυσμιακά στοιχεία
Αναφέρεται, μετά την ένωση της Θεσσαλίας, το 1883 στο ΦΕΚ 126Α - 02/04/1883 με την παλιά ονομασία της από την τουρκοκρατία ως *Βρύνενα* (με *ε*), να προσαρτάται στον τότε δήμο Πλατάνου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομα διορθώθηκε σε Βρύναινα. Σύμφωνα με το πρόγραμμα ''Καλλικράτης'', μαζί με την Κονταρόλακκα αποτελούν την κοινότητα Βρυναίνης που υπάγεται στη Δημοτική Ενότητα Σούρπης του Δήμου Αλμυρού και σύμφωνα με την απογραφή 2011 απογράφονται 308 κάτοικοι.

Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Ιερά Μονή Παναγίας Ξενιάς από τον ιστότοπο https://www.monastiria.gr/.
* Τα Σπήλαια της Όθρυος από τον Ελληνικό Ορειβατικό Σύλλογο Αλμυρού.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
NGC 644

Ο **[[Νέος Γενικός Κατάλογος|NGC]] 644** είναι ραβδωτός σπειροειδής γαλαξίας στον αστερισμό Φοίνικα. Εκτιμάται πως απέχει περίπου 270 εκατομμύρια έτη φωτός από τον Γαλαξία μας και πως έχει διάμετρο της τάξεως των 130 χιλιάδων ετών φωτός. Ενδέχεται επίσης να αλληλεπιδρά βαρυτικά με τον γαλαξία NGC 641. Ανακαλύφθηκε στις 5 Σεπτεμβρίου 1834 από τον αστρονόμο Τζον Χέρσελ (John Herschel).

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φοίνιξ (αστερισμός)
Κατηγορία:Ραβδωτοί σπειροειδείς γαλαξίες
0644
06097
-07-04-027
Δρυμώνας Μαγνησίας

Ο **Δρυμώνας** είναι οικισμός στη Θεσσαλία και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Η Δρυμώνας βρίσκεται προς τα νότια όρια με την Περιφερειακή Ενότητα Φθιώτιδας σε υψόμετρο 120 μέτρα. Απέχει περίπου 64 χιλιόμετρα Ν.-ΝΔ. από τον Βόλο, 72 χιλιόμετρα Α.-ΒΑ. από τη Λαμία και 20 χιλιόμετρα Ν.-ΝΑ. από τον Αλμυρό (έδρα του δήμου) ενώ στα βορειοανατολικά του περνάει ο Αυτοκινητόδρομος 1.

Αναφέρεται ως οικισμός από την βυζαντινή εποχή και η αρχική θέση ήταν περίπου τρία χιλιόμετρα περίπου μακρύτερα στην σημερινή τοποθεσία "Παλαιοδρυμώνας". Οι πρώτοι κάτοικοι του σημερινού χωριού ήλθαν από τα γειτονικά Σούρπη, Βρύναινα, Κοκκωτούς ενώ μερικές οικογένειες από την Ανάβρα, για να αποφύγουν τους ληστές που την εποχή εκείνη είχαν κατακλύσει την περιοχή.

## Διοικητικά - πληθυσμιακά στοιχεία
Αναφέρεται, μετά την ένωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Πλατάνου και το 1912 με το ΦΕΚ 262Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με την Βρύναινα αποτελούν την κοινότητα Βρυναίνης που υπάγεται στη Δημοτική Ενότητα Σούρπης του Δήμου Αλμυρού και σύμφωνα με την απογραφή 2011 απογράφονται 257 κάτοικοι. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Σύντομο ιστορικό του Δρυμώνα  από τον ιστότοπο https://www.almyros.gr/ .

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Αλμυρού
Γεώργιος Κούτσιας

Ο **Γεώργιος Κούτσιας** (γενν. 8 Φεβρουαρίου 2004) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τη Λουγκάνο, ομάδα της Ελβετίας. 

## Σταδιοδρομία σε συλλόγους

### ΠΑΟΚ
Το 2012, ο Κουτσιάς μετακόμισε στον ΠΑΟΚ από τον Τηλέμαχο Αλεξάνδρειας.

Στις 18 Σεπτεμβρίου 2020, έκανε το επαγγελματικό του ντεμπούτο στην εντός έδρας ισοπαλία με 1–1 εναντίον του Ατρόμητου. Λιγότερο από τρεις μήνες αργότερα, στις 10 Δεκεμβρίου 2020, έκανε το ντεμπούτο του στο ΟΥΕΦΑ Γιουρόπα Λιγκ, σε μια εκτός έδρας ισοπαλία με 0–0 εναντίον της Γρανάδα ΚΦ και έγινε ο 16ος νεότερος παίκτης στην ιστορία του Γιουρόπα Λιγκ εκείνη την εποχή και ο δεύτερος νεότερος Έλληνας (μετά τον Χάρη Μαυρία).

Την σεζόν 2020-21, στέφθηκε κυπελλούχος Ελλάδος με τον ΠΑΟΚ.

#### Βόλος (δανεισμός)
Τη σεζόν 2022-23, αγωνίστηκε με δανεισμό στο Βόλο Ν.Π.Σ., όπου είχε συνολικά 23 συμμετοχές και 5 γκολ σε όλες τις διοργανώσεις.

### Σικάγο Φάιαρ
Στις 28 Φεβρουαρίου 2023, ο Κούτσιας υπέγραψε με την Σικάγο Φάιαρ ΣΚ της Μέιτζορ Λιγκ Σόκερ, με κόστος μεταγραφής 2,36 εκατ. ευρώ.

### ΦΚ Λουγκάνο
Το Δεκέμβριο του 2025, επέστρεψε στην Ευρώπη και πήρε μεταγραφή για την ελβετική Λουγκάνο.

## Εθνική ομάδα
Ο Κούτσιας αγωνίστηκε με τις «μικρές» εθνικές Ελλάδας Κ17, Κ18, Κ19 και Κ21.

## Διακρίσεις
**ΠΑΟΚ**

* Κύπελλο Ελλάδας: 2020–21

## Παραπομπές


## Εξωτερικοί σύνδεσμοι
* Προφίλ στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Σικάγο Φάιαρ ΣΚ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Έλληνες ποδοσφαιριστές στο εξωτερικό
Μυλοπόταμος Μαγνησίας

Ο **Μυλοπόταμος** είναι μικρός παραθαλάσσιος οικισμός του Δήμου Ζαγοράς - Μουρεσίου στη Θεσσαλία και την Περιφερειακή Ενότητα Μαγνησίας.

## Γενικά στοιχεία
Ο Μυλοπόταμος βρίσκεται στα παράλια του Αιγαίου πελάγους σε υψόμετρο 100 μέτρων ενώ απέχει περίπου 55 χιλιόμετρα Α. από τον Βόλο, 32 χιλιόμετρα ΝΑ. από την Ζαγορά (έδρα του δήμου) και 6 χιλιόμετρα ΝΑ. από την Τσαγκαράδα. Είναι γνωστός για την αμμουδερή παραλία του η οποία χωρίζεται σε δύο μικρότερες  με μια φυσική πέτρινη αψίδα και στην οποία φθάνει κάποιος κατεβαίνοντας αρκετά σκαλάκια. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Τσαγκαράδας. Σύμφωνα με το πρόγραμμα ''Καλλικράτης'', μαζί με την Τσαγκαράδα  αποτελούν την κοινότητα Τσαγκαράδας που υπάγεται στη Δημοτική Ενότητα Μουρεσίου του Δήμου Ζαγοράς - Μουρεσίου και σύμφωνα με την απογραφή 2011 απογράφησαν 18 κατοίκους. Οι απογραφές πραγματικού πληθυσμού (*de facto)* είναι: 

## Εξωτερικοί σύνδεσμοι

* Ο Μυλοπόταμος (Ν. Μαγνησίας) από ψηλά στο youtube

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Ζαγοράς - Μουρεσίου
Ελένα Πέντερσντατερ Στράνγκε

Η **Ελένα Πέτερσντοτερ Στράνγκε,** δανικά: *Helene Pedersdotter Strange*, στη Σουηδία ονομάζεται επίσης β*ασίλισσα Ελίν*, (π. 1200–1255) από μια δανική οικογένεια ευγενών που αργότερα ονομάστηκε Ulfeldt ήταν βασίλισσα της Σουηδίας ως σύζυγος του βασιλιά Κνούτου Β΄.

## Βιογραφία
Ο πατέρας της ήταν ο Δανός ιππότης Πέντερ Στράνγκεσον και μητέρα της ήταν η Ίνγκεμποργκ Έσμπερνσντατερ, της ευγενούς φατρίας Χβίντε, ανιψιά του Δανού αρχιεπισκόπου Aμπσαλόν. Πιστεύεται ότι παντρεύτηκε τον Σουηδό αντιβασιλιά Κανούτο περί το 1225, αν και το ακριβές έτος δεν είναι γνωστό. Από το 1222 ήταν ο αντιβασιλιάς του βασιλιά Έρικ ΙΑ΄ της Σουηδίας και πήρε τον θρόνο ο ίδιος το 1229, κάνοντας έτσι την Ελένα, ή Eλίν όπως την αποκαλούσαν συχνά στη Σουηδία, βασίλισσα. Αυτή χρησιμοποιούσε την ίδια σφραγίδα με τον σύζυγό της σε επίσημα έγγραφα, ένα περίεργο γεγονός που δείχνει, ότι μπορεί να άσκησε κάποια πολιτική επιρροή.

Το 1234 ο σύζυγός της απεβίωσε και ο έκπτωτος βασιλιάς Έρικ ΙΑ΄ επέστρεψε. Η χήρα βασίλισσα Eλίν ξαναπαντρεύτηκε, αυτή τη φορά με τον ευγενή Φίλιπ Λάουρεσον. Το 1247 είδε τον γιο της από τον πρώτο της γάμο να επαναστατεί εναντίον του νέου μονάρχη. Όταν αυτός απέτυχε, εκτελέστηκε το 1248. Ο δεύτερος γιος της εκτελέστηκε το 1251 και την ίδια χρονιά έμεινε πάλι χήρα. Απεβίωσε περί το 1255.

## Οικογένεια
* Χόλμγκερ Κνούτσον απεβ. 1248, εκτελέστηκε σε μία εξέγερση μετά τη μάχη της Σπασάτρα του 1247.
* Φίλιπ Κνούτσον, εκτελέστηκε το 1251.

## Περαιτέρω ανάγνωση
* Åke Ohlmarks: *Alla Sveriges drottningar* (Όλες οι βασίλισσες της Σουηδίας) (Σουηδικά)

## Αναφορές σε πηγές


Κατηγορία:Οίκος του Έρικ
Κατηγορία:Βασίλισσες της Σουηδίας
Αντιδυτικισμός

[thumb|right|300px|Ο [Σάμιουελ Χάντιγκτον υποστήριξε στη θεωρία του "Σύγκρουση των πολιτισμών" ότι μετά τον Ψυχρό Πόλεμο, οι πολιτισμικές διαφορές μεταξύ της Δύσης (με σκούρο μπλε) και άλλων πολιτισμών θα ήταν η κύρια πηγή συγκρούσεων.]]
Ο **αντιδυτικισμός**, γνωστός και ως αντι-ατλαντισμός ή δυτικοφοβία, αναφέρεται στην ευρεία αντίθεση, μεροληψία ή εχθρότητα προς τους ανθρώπους, τον πολιτισμό ή τις πολιτικές του δυτικού κόσμου.

Σε πολλές σύγχρονες περιπτώσεις, ο αντιδυτικισμός τροφοδοτείται από τον αντιιμπεριαλισμό, ιδιαίτερα εναντίον χωρών που *κρίνονται υπεύθυνοι για αποικιακά εγκλήματα του παρελθόντος και του παρόντος*, όπως η Γερμανία, το Ηνωμένο Βασίλειο, η Γαλλία, η Ισπανία και η Πορτογαλία. Το αντιδυτικό αίσθημα εμφανίζεται σε πολλές χώρες, συμπεριλαμβανομένης της Δύσης – ιδιαίτερα των ευρωπαϊκών χωρών. Επίσης αντιδυτικό αίσθημα υπάρχει στον μουσουλμανικό κόσμο εναντίον των Ευρωπαίων και των Αμερικανών και το οποίο πηγάζει από την υποστήριξη των ΗΠΑ στο Ισραήλ, την εισβολή στο Ιράκ το 2003 και τις πολυάριθμες κυρώσεις κατά του Ιράν.

Ο Σάμιουελ Χάντιγκτον υποστηρίζει στο βιβλίο του "Σύγκρουση των πολιτισμών" (The Clash of Civilizations) ότι, μετά τον Ψυχρό Πόλεμο, η διεθνής σύγκρουση για την οικονομική ιδεολογία θα αντικατασταθεί από τη σύγκρουση για τις πολιτισμικές διαφορές. Ο Χάντιγκτον υποστηρίζει ότι ο οικονομικός και πολιτικός περιφερειαλισμός θα μετατοπίζει ολοένα και περισσότερο τις μη δυτικές χώρες προς τη γεωπολιτική δέσμευση με χώρες που μοιράζονται τις αξίες τους. Υποστηρίζει ότι η αύξηση του μουσουλμανικού πληθυσμού ταυτόχρονα με την αύξηση του ισλαμικού φονταμενταλισμού οδηγεί σε απόρριψη του εκδυτικισμού.

## Παραπομπές


Κατηγορία:Δυτικός πολιτισμός
Ντάριο Λο Μπόσκο

Ο **Ντάριο Λο Μπόσκο** (ιταλικά: Dario Lo Bosco, γεννηθείς στις 3 Ιανουαρίου 1960 στο Ραφφαντάλι) είναι Ιταλός διευθυντής εταιρίας και λέκτορας, καθώς και ο πρώην πρόεδρος του Ιταλικού Σιδηροδρομικού Δικτύου Rete Ferroviaria Italiana και της Σικελικής Μεταφορικής Εταιρείας Azienda Siciliana Trasporti.

## Βιογραφία
Αποφοίτησε από τις επιστήμες μηχανικών στο Πανεπιστήμιο του Παλέρμο το 1984. Αρχικά ήταν αναπληρωτής καθηγητής στο Πανεπιστήμιο του Ρηγίου Καλαβρίας, στη συνέχεια κατέστη μόνιμος καθηγητής Κατασκευής Δρόμων, Σιδηροδρόμων και Αεροδρομίων, ενώ έφτασε το 2001 να γίνει αναπληρωτής κοσμήτωρ της σχολής μηχανικών μέχρι το 2006.

Το 1997 διορίστηκε επίτροπος της Σικελικής Εταιρείας Μεταφορών από τον Πρόεδρο της Περιφέρειας της Σικελίας, Τζουζέππε Προβεντσάνο, της περιφερειακής δημόσιας εταιρείας εξωαστικών μεταφορών. Παρέμεινε πρόεδρος με τον Άντζελο Καποντικάζα και τον Σαλβατόρε Κουφφάρο, συμπολίτη του, και ήταν επίσης ο διευθύνων σύμβουλός του. Επιβεβαιωμένο αργότερα από τους διαδόχους του, Ραφφαέλε Λομπάρντο και Ροζάριο Κροτσέττα.

Από το 2007 έως τον Δεκέμβριο του 2012 διετέλεσε και Πρόεδρος του Λιμεναρχείου Μεσσήνης. Εκείνη τη χρονιά εξελέγη στο διοικητικό συμβούλιο της Γενικής Συνομοσπονδίας Ιταλικής Βιομηχανίας του Παλέρμο. Στις 8 Ιανουαρίου 2013, ο Πρόεδρος Κροτσέττα τον διόρισε έκτακτο επίτροπο του εμπορικού επιμελητηρίου της Κατάνιας έως τις 18 Ιανουαρίου 2014.

Το 2010 έγινε πρόεδρος του Ιταλικού Σιδηροδρομικού Δικτύου, μιας μετοχικής εταιρείας που ανήκει 100% στους Ιταλικούς Σιδηροδρόμους του Κράτους με καθήκοντα διαχειριστή της εθνικής σιδηροδρομικής υποδομής της οποίας ήταν διευθυντής από το 2002.

## Παραπομπές


Κατηγορία:Ιταλοί επιχειρηματίες
Τζακ Κουέιντ

Ο **Τζακ Χένρι Κουέιντ** (**Jack Henry Quaid**, γεννημένος στις 24 Απριλίου 1992) είναι Αμερικανός ηθοποιός. Έκανε το ντεμπούτο του ως ηθοποιός με έναν μικρό ρόλο στη δυστοπική ταινία *[[Αγώνες Πείνας (ταινία)|Αγώνες Πείνας]]* (2012). Ο Κουέιντ είχε τον πρωταγωνιστικό ρόλο του ως Χιού Κάμπελ στη σειρά υπερήρωων του Amazon Prime Video *[[Σώμα Δίωξης Υπερηρώων]]* (2019–σήμερα).

Μεταξύ άλλων ρόλων, ο Κουέιντ ήταν μέρος του κύριου καστ της δραματικής σειράς του HBO *Vinyl* (2016) και είχε πολλούς ρόλους φωνητικής ηθοποιίας όπως ο Μπραντ Μπόιμλερ στο *Star Trek: Lower Decks* (2020–σήμερα). Στον κινηματογράφο, έχει εμφανιστεί στο *Logan Lucky* (2017) και έχει πρωταγωνιστήσει ως Ρίτσι Κιρς στην σλάσερ ταινία *[[Scream (ταινία, 2022)|Scream]]* (2022).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αγγλικής καταγωγής
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Σελίδες με μη επιθεωρημένες μεταφράσεις
Μπγιέρν Χάραλντσεν ο Σιδηρόπλευρος

Ο **Μπγιέρν Χάραλντσεν ο Σιδηρόπλευρος**, δαν. *Bjørn Haraldsen Jærnside*, (απεβ. το 1134) ήταν Δανός πρίγκιπας.

## Βιογραφία
Ήταν ένας από τους 15 γιους του πρίγκιπα Χάραλντ Κέσγια. Μητέρα του ήταν η Ράγκνχιλντ Μάγκουσντατερ. Ο Μπγιέρν νυμφεύτηκε την πριγκίπισσα Αικατερίνη Ίνγκεσντοτερ της Σουηδίας, κόρη του βασιλιά Ίνγκε Α΄ της Σουηδίας. Ο Μπγιέρν ήταν ο πατέρας της Κριστίνα Μπγιέρνσντοτερ, μίας Σουηδής βασίλισσας.

Ο Μπγιέρν πνίγηκε κατά λάθος με τον αδελφό του Έρικ το 1134 κοντά στο Σλέσβιχ.

## Αναφορές σε πηγές


Κατηγορία:Πρίγκιπες της Δανίας
Κατηγορία:Οίκος των Έστριντσεν
Αικατερίνη Ίνγκεσντοτερ της Σουηδίας

Η **Αικατερίνη Ίνγκεσντοτερ,** σουηδικά: *Katarina Ingesdotter*, ( το 1110) ήταν Σουηδή πριγκίπισσα, που παντρεύτηκε τον Δανό πρίγκιπα Μπγιέρν Χάραλντσεν τον Σιδηρόπλευρο.

## Βιογραφία
Ήταν κόρη του βασιλιά Ίνγκε Α΄ του Πρεσβύτερου της Σουηδίας και της βασίλισσας Ελένης. Ήταν η αδελφή της Χριστίνας Ίνγκεντοτερ της Σουηδίας και της Mαργαρίτας Φρέντκουλα. Η Αικατερίνη ήταν η μικρότερη από τις τρεις βασιλικές κόρες: η αδελφή της Χριστίνα παντρεύτηκε τη δεκαετία του 1090 και η αδελφή της Μαργαρίτα το 1101. Η Αικατερίνη θεωρείται ότι ήταν περίπου στην ίδια ηλικία με τον μελλοντικό της σύζυγο και έτσι εκτιμούμε ότι γεννήθηκε γύρω στο έτος 1100 .

Ο πατέρας της Αικατερίνης απεβίωσε το 1110 και τον διαδέχτηκαν στον σουηδικό θρόνο οι ανιψιοί του. Μέχρι τη στιγμή του τέλους του πατέρα της, η Αικατερίνη θα ήταν ακόμα παιδί. Η μητέρα της αναφέρεται ότι μπήκε στο αβαείο Βρέτα ως χήρα. Η μεγαλύτερη αδελφή της, η Χριστίνα, ζούσε στους Ρως του Κιέβου, και στη Σουηδία εθεωρείτο πολύ μακριά, για να της δοθεί μερίδιο στην κληρονομιά του πατέρα της. Η αδελφή τους Μαργαρίτα ήταν τότεο βασίλισσα της Δανίας. Είναι γνωστό ότι η Mαργαρίτα μοιράστηκε την κληρονομιά της με την ανιψιά της Ίνγκριντ στη Νορβηγία και την ανιψιά της Ίνγκεμποργκ στη Δανία. Η Αικατερίνη δεν αναφέρεται σε αυτές τις συναλλαγές, αλλά, ως η μόνη ανύπαντρη κόρη του Ίνγκε Α΄ που έμεινε στη Σουηδία, θα ήταν μία από τις κληρονόμους του.

Σύμφωνα με το έπος *[[Έπος Knýtlinga|Knýtlinga]]*, η Αικατερίνη παντρεύτηκε τον Δανό πρίγκιπα Μπγιέρν Χάραλντσε τον Σιδηρόπλευρο. Μόνο ένα παιδί είναι γνωστό από αυτή την ένωση: η κόρη τους Χριστίνα, μελλοντική βασίλισσα της Σουηδίας, η οποία υπολογίζεται ότι γεννήθηκε περί το έτος 1122 .

Το 1134 ο σύζυγος της Αικατερίνης τάχθηκε στο πλευρό του θείου του Ερρίκου Β' της Δανίας στον πόλεμο της διαδοχής στη Δανία, αλλά σκοτώθηκε από τον Ερρίκο Β΄ την ίδια χρονιά. Η κόρη της Χριστίνα εκτιμάται ότι παντρεύτηκε τον μελλοντικό βασιλιά Έρικ Θ΄ της Σουηδίας τη δεκαετία του 1140.

## Οικογένεια
Παντρεύτηκε (περί το 1120) τον Μπγιέρν Χάραλντσεν τον Σιδηρόπλευρο από τον Οίκο των Έστριντσεν και είχε τέκνο
* Χριστίνα π. 1125-π.1165, παντρεύτηκε τον Έρικ Θ' της Σουηδίας.

## Παραπομπές


Κατηγορία:Πριγκίπισσες της Δανίας
Κατηγορία:Σουηδέζες πριγκίπισσες
Αικατερίνη Έρικσντοτερ

Η **Αικατερίνη**, , (12ος αιώνας) ήταν Σουηδή πριγκίπισσα, κόρη του βασιλιά Έρικ Θ΄ του Αγίου και της συζύγου του, Χριστίνας της Σουηδίας.

## Βιογραφία
Παντρεύτηκε τον Νιλς Μπλέικ, ο οποίος πιθανότατα ήταν Σουηδός μεγιστάνας. Απέκτησαν μία κόρη, την Χριστίνα Νίλσντοτερ, η οποία παντρεύτηκε τον Νορβηγό κόμη Χάακον τον Τρελό, και αργότερα τον Έσκιλ Μάγκνουσον, τον νομοθέτη του Βέστεργκετλαντ.

## Οικογένεια
Παντρεύτηκε τον Νιλς Μπλέικ και είχε τέκνο:
* Χριστίνα Νίλσντοτερ, παντρεύτηκε τον Χάακον τον Τρελό, κόμη στη Νορβηγία.

## Βιβλιογραφικές αναφορές
* *Owl Edition of Nordisk familjebok*, Σουηδική Εγκυκλοπαίδεια που εκδόθηκε το 1904-1926.

Κατηγορία:Οίκος του Έρικ
Κατηγορία:Σουηδέζες πριγκίπισσες
Χόλμγκερ Κνούτσον

Ο **Χόλμγκερ Κνούτσον**, σουηδ.: *Holmger Knutsson*, (α'  ήμισυ 13ου αι.) ήταν Σουηδός ευγενής και διεκδικητής του σουηδικού θρόνου κατά τη διάρκεια της βασιλείας του βασιλιά Έρικ ΙΑ΄ της Σουηδίας.

Το κάλυμμα του τάφου του έδειχνε δύο οικόσημα: το ένα ήταν γνωστό ότι χρησιμοποιήθηκε από τον πατέρα του, το άλλο είναι αυτό του Οίκου του Μπγιέλμπο. Θα μπορούσε επομένως να θεωρηθεί πιθανό, ότι η μητέρα του καταγόταν από αυτή την οικογένεια, αν και έχει επίσης ισχυριστεί -ο Λάγκερκβιστ και άλλοι- ότι ήταν η Ελένα Πέντερσντατερ Στράνγκε.

Ο Χόλμγκερ ήταν ο μεγαλύτερος γιος του βασιλιά Κνούτου Β΄ της Σουηδίας. Μετά το τέλος του πατέρα του το 1234, ο Χόλμγκερ φαίνεται να ήταν καθ' οδόν για να γίνει ο νέος βασιλιάς, αλλά τον παρακολούθησαν ο *[[Jarl (τίτλος)|jarl]]* Ουλφ Φάσε και ο παλαιότερος βασιλιάς Έρικ ΙΔ', που είχε εξοριστεί στη Δανία από το 1229. Το πού βρισκόταν ο Χόλμγκερ μετά από αυτό, δεν είναι γνωστό, αλλά εικάζεται ότι κατείχε το Γκάστρικλαντ, βόρεια του Ούπλαντ, για τα επόμενα δεκατρία χρόνια.

Μαζί με τη μερίδα των *[[Folkung|Φόλκουνγκς (Folkungs)]],* ο Χόλμγκερ έκανε μία ανεπιτυχή προσπάθεια για το στέμμα το 1247. Η μάχη της Σπαρσάτρα έλαβε χώρα στο Ούπλαντ βόρεια του Ένκεπινγκ, μεταξύ των δυνάμεων με επικεφαλής τον Μπίργκερ γιαρλ, και των επαναστατών με επικεφαλής τον Χόλμερ. Σύμφωνα με το *[[Erikskrönikan|Χρονικό του Έρικ]]* (Erikskrönikan), μετά την ήττα στη μάχη, ο Χόλμγκερ κατέφυγε στο Γκάστικλαντ, αλλά αιχμαλωτίστηκε, προσήχθη γρήγορα σε δίκη και αποκεφαλίστηκε το 1248.

Φαίνεται ότι υπήρξε μία ευρέως διαδεδομένη προσπάθεια να καθιερωθεί ο Χόλμγκερ ως άγιος, αλλά αυτό τελικά έπαυσε. Τα μεταγενέστερα χειρόγραφα δείχνουν ότι κτίστηκε ένα ειδικό παρεκκλήσιο για τον καθαγιασμό του Χόλμγκερ Κνούτσον στο Μπγιέρκλινγκε, στον περίβολο (härad) Noρούντα, στο Ούπλαντ. Βρίσκεται θαμμένος δίπλα στον πατέρα του στην εκκλησία του αβαείου Σκο (Skokloster) στο Χόμπο (Håbo), κοντά στην Ουψάλα. Ο Χόλμγκερ ήταν νυμφευμένος με την Ελένα Φίλιπσντοτερ. Δεν είχαν γνωστά παιδιά.

## Παραπομπές


## Πηγές
* Adolfsson, Mats *När borgarna brann - svenska uppror* (Στοκχόλμη: Natur &amp;amp; Kultur, 2007)
* Gillingstam, Hans (1977). "Knut långe". Svenskt biografiskt lexikon (στα Σουηδικά)
* Harrison, Dick *Jarlens sekel - en berättelse om 1200-talets Sverige* (Ordfront, Στοκχόλμη: 2002)
* Lagerqvist, Lars O. *Sverige och dess regenter under 1000 år* (Bonniers, Στοκχόλμη: 1982)
* Larsson, Mats G. *Götarnas riken : Upptäcktsfärder till Sveriges enande* (Bokförlaget Atlantis AB. 2002)

## Εξωτερικοί σύνδεσμοι
* 
* Βίντεο με αγγλικούς υπότιτλους: Το εξώφυλλο του τάφου του Holmger Knutsson στο Σουηδικό Μουσείο Εθνικών Αρχαιοτήτων. Ντικ Χάρισον, καθηγητής ιστορίας.

Κατηγορία:Πρίγκιπες της Σουηδίας
Κατηγορία:Σουηδοί πολιτικοί
Φαρνεσόλη

Η **φαρνεσόλη** είναι φυσική οργανική ένωση που φέρει 15 άτομα άνθρακα και, χημικώς, χαρακτηρίζεται ως άκυκλη σεσκιτερπενική αλκοόλη. Υπό κανονικές συνθήκες, είναι ένα άχρωμο υγρό, αρκετά υδρόφοβο και επίσης αδιάλυτο στο νερό, αλλά είναι ένωση αναμίξιμη με έλαια.

Παράγεται από ενώσεις ισοπρενίου -5 ατόμων άνθρακα- τόσο στα φυτά όσο και στα ζώα. Τα ενεργοποιημένα με φωσφορικά παράγωγα της φαρνεσόλης είναι τα δομικά στοιχεία πιθανώς όλων των ακυκλικών σεσκιτερπενοειδών. Αυτές οι ενώσεις διπλασιάζονται για να σχηματίσουν σκουαλένιο -30C, το οποίο είναι η πρόδρομος ένωση για τα στεροειδή σε φυτά, ζώα και μύκητες. Η φαρνεσόλη και τα παράγωγά της είναι σημαντικές ενώσεις έναρξης για τη φυσική και τεχνητή οργανική σύνθεση.

## Εξάπλωση & χρήσεις
Ανευρίσκεται με φυσικό τρόπο σε πολλά αιθέρια έλαια όπως σιτρονέλλα, νερόλι, κυκλάμινο, λεμονόχορτο, τουμπερόζα, τριαντάφυλλο, μόσχος, βάλσαμο και τολού. Χρησιμοποιείται στην αρωματοποιία για να τονίσει τις οσμές γλυκών, λουλουδιών αρωμάτων. 

Ενισχύει το άρωμα δρώντας ως συνδιαλύτης που ρυθμίζει την πτητικότητα των οσμών. Χρησιμοποιείται ιδιαίτερα σε αρώματα λιλά.

Πρόσθετα είναι ένα φυσικό φυτοφάρμακο για τα ακάρεα και αποτελεί ουσιαστικά φερομόνη για πολλά άλλα έντομα.

Χρησιμοποιείται ως αποσμητικό σε καλλυντικά προϊόντα. Η φαρνεσόλη υπόκειται σε περιορισμούς στη χρήση της στην αρωματοποιία, επειδή ορισμένα άτομα (βλ. αλλεργίες) μπορεί να ευαισθητοποιηθούν έντονα σε αυτή.

## Ονομασία
Η ονομασία της αυτή έχει προέλευση από το όνομα του καρδιναλίου Εδουάρδου Φαρνέζε.

## Παραπομπές


Κατηγορία:Αρωματικές ύλες
Κατηγορία:Σεσκιτερπένια
Κατηγορία:Φυσικά προϊόντα
Έρικ Γιόχανσον Βάσα

Ο **Έρικ Γιόχανσον Βάσα, σουηδ.: Erik Johansson Vasa,** (π. 1470 – 8 Νοεμβρίου 1520) ήταν Σουηδός ευγενής και ο άρχοντας του κάστρου Ρύντμποχολμ στο Ρόσλαγκεν. Ο γιος του θα κυβερνούσε ως βασιλιάς Γουσταύος Α΄ της Σουηδίας από το 1523 έως το 1560.  

## Βιογραφία
Γεννήθηκε γύρω στο έτος 1470 από τον Γιόχαν Κρίστιερνσον Βάσα και την Μπιργκίτα Γκούσταφσντοτερ Στούρε σε ένα χωριό με το όνομα Έρμπυ (Örby) στην επαρχία Ούπλαντ της Σουηδίας. Ήταν ένα από τα τέσσερα παιδιά του Γιόχαν και της Μπιργκίτας. Ο πατέρας του Γιόχαν ήταν εξάδελφος του Kνουτ Τόρντσον (Μπόντε), πατέρα του βασιλιά Κάρολος Η΄ της Σουηδίας. Η μητέρα του Μπιργκίτα ήταν αδελφή του Στεν Στούρε του Πρεσβύτερου.

Ο Έρικ Γιόχανσον Βάσα ήταν πιστός οπαδός των SΣτούρε, μίας ισχυρής και με επιρροή οικογένειας στη Σουηδία από τα τέλη του 15ου αι. έως τις αρχές του 16ου αι., και ήταν διαβόητος για την ευερέθιστη και αυθαίρετη ιδιοσυγκρασία του. Βοήθησε τους Στούρε στη μάχη κατά των Δανών, οι οποίοι έλεγχαν το μεγαλύτερο μέρος της Σουηδίας στις αρχές του 16ου αι. Όταν οι Δανοί, με επικεφαλής τον βασιλιά Χριστιανό Β΄ της Δανίας, κατέκτησαν τη Σουηδία και κατέλαβαν την πρωτεύουσα Στοκχόλμη το 1520, αρκετά μέλη του κόμματος Στούρε εκτελέστηκαν στο λουτρό αίματος της Στοκχόλμης τον Νοέμβριο του ίδιου έτους. Μεταξύ εκείνων που εκτελέστηκαν, ήταν ο Έρικ Γιόχανσον Βάσα στις 8 Νοεμβρίου 1520.  

Ο πρώτος του γιος, Γουσταύος (Α΄) Έρικσον Βάσα, είχε διαφύγει από τη Δανία λίγο πριν από αυτό το γεγονός και επέζησε. Έγινε βασιλιάς ως Γουσταύος Α' της Σουηδίας από το 1523 μέχρι το τέλος του το 1560 και ιδρυτής του Οίκου των Βάσα. Η βασιλεία του σηματοδότησε την οριστική απόσχιση της Σουηδίας από την κυριαρχούμενη από τη Δανία Ένωση του Κάλμαρ, η οποία χρονολογείται από το 1397.

## Προσωπική ζωή
Νυμφεύτηκε την Σεσίλια Μόνσντοτερ (π. 1476–1523) και απέκτησε οκτώ παιδιά μαζί της. Όλα τα παιδιά τους γεννήθηκαν είτε στο κάστρο Όρκεστα είτε στο Ρύντμποχολμ στη σημερινή κομητεία της Στοκχόλμης. Τα παιδιά τους ήταν:
* Γουσταύος Α΄ (12 Μαΐου 1496 – 29 Σεπτεμβρίου 1560) βασιλιάς της Σουηδίας από το 1523. 
* Mαργαρίτα (1497 – 31 Δεκεμβρίου 1536), απεβ. 39 ετών.
* Γιόχαν (γενν. 1499, απεβ. νέος).
* Μάγκνους (1501-1529), απεβ. 28 ετών.
* Άννα (1503–1545), μοναχή στο αβαείο Βάντστενα.
* Μπιργκίτα (γενν. 1505, απεβ. νέος)
* Mάρτα (1507-1523), απεβ. 16 ετών.
* Eμερέντια (1507–1523), απεβ. 16 ετών.

## Δείτε επίσης
* Ίδρυση της σύγχρονης Σουηδίας
* Ένωση του Κάλμαρ
* Γραμμή διαδοχής στον σουηδικό θρόνο

## Παραπομπές και Σημειώσεις

## Άλλες πηγές
* Ahnlund, Nils. *Γκούσταβ Αδόλφος ο Μέγας* . Princeton, NJ: Princeton University Press, 1940.

Κατηγορία:Σουηδοί ευγενείς
Κατηγορία:Οίκος των Βάσα
Επισκοπή Πριήνης

μικρογραφία|Τα ερείπιά του επισκοπικού ναού της Πριήνης
Η **Επισκοπή Πριήνης** είναι πρώην εκκλησιαστική επαρχία του Οικουμενικού Πατριαρχείου. Βρισκόταν στην Επαρχία Ασίας έπειτα στις επαρχίες Θρακησίων και Σάμου,  της Μικράς Ασίας με έδρα την πόλη Πριήνη, που απέχει 79 χλμ από την Έφεσο. Εκκλησιαστικά ανήκε στην Μητρόπολη Εφέσου. Ο επίσκοπος έφερε τον τίτλο *Επίσκοπος Πριηνέων πόλεως των Ασιανών επαρχίας*.

Η επισκοπή αναφέρεται στα τακτικά εώς τον 13ο αιώνα, όπου και σταδικά καταργήθηκε μετά την κατάκτηση της πόλης από τους Οθωμανούς και την εγκατάλειψή της.

Σύγχρονες ανασκαφικές έρευνες έχουν δείξει ότι στην Πριήνη είχε χτιστεί ο παλιότερος χριστιανικός ναός στην ευρύτερη περιοχή. Από αυτό φαίνετε ότι στην πόλη εισήρθε πολύ νωρίς ο χριστιανισμός. Το επισκοπικό μέγαρο της πόλης είχε στο κέντρο περιστύλιο όπου γύρω από αυτό βρίσκονταν τα υπόλοιπα δωμάτια.

Η Ρωμαιοκαθολική εκκλησία απονέμει τιμητικά τον τίτλο του Επισκόπου Πριήνης από το 1727, από το 1966 η έδρα χειρεύει. 

## Επισκοπικός κατάλογος

## Παραπομπές


Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Ιερά Μητρόπολις Εφέσου
Κατηγορία:Καθολικές τιμητικές επισκοπές στην Ασία